**Ելենա Բասեսկու** (ռումիներեն՝ Elena Băsescu, ապրիլի 24, 1980(1980-04-24), Կոնստանցա, Ռումինիա), ռումինացի քաղաքական գործիչ, Ռումինիայի դեմոկրատական լիբերալ կուսակցության երիտասարդական թևի նախագահ մինչև 2013 թվականը, Եվրախորհրդարանի պատգամավոր 2009-2014 թվականներին։ Ռումինիայի ժողովրդական շարժման անդամ։

Կենսագրություն
--------------

Ծնվել է 1980 թվականի ապրիլի 24-ին Կոնստանցայում Ռումինիայի ապագա նախագահ Տրայան Բասեսկուի ընտանիքում։ 1999-2004 թվականներին սովորել է Վիրջինիայի Ջեյմս Մեդիսոն համալսարանում։ Ավարտելուց հետո նա ստացել է տնտեսագիտության և ֆինանսների բակալավրի կոչում։ Դրանից հետո 2005-2007 թվականներին սովորել է Բուխարեստի Քաղաքական և վարչական հետազոտությունների ազգային դպրոցում, ստացել է քաղաքագիտության մագիստրոսի կոչում։ Փորձել է իրեն որպես թոփ մոդել։

2008 թվականին Ռումինիայի Դեմոկրատական լիբերալ կուսակցության երիտասարդական թևի ղեկավար Մոնիկա Յակոբ Ռիձին (ռումիներեն՝ Monica Iacob Ridzi) Բասեսկուին աշխատանքի է ընդունել որպես Եվրախորհրդարանի պրակտիկանտ։ Աշխատանքը սկսելով 2008 թվականի սեպտեմբերի 1-ից՝ Բասեսկուն մասնակցել է Եվրախորհրդարանի հանձնաժողովին, բանավեճերին, ուսումնասիրել գրասենյակային աշխատանքը և զեկույցներ գրելու կարգը։

2009 թվականի մայիսի 28-ին Եվրախորհրդարանի նախընտրական քարոզարշավի ժամանակ Բասեսկուի շուրջ սկանդալ բռնկվեց այն բանից հետո, երբ նրան հրավիրեցին մասնակցելու Antena 2 հեռուստաալիքի «Դժվար խոսակցություն» հեռուստածրագրին։ Հաղորդավարուհին հարցրեց, թե ինչպես է արձագանքում Եվրամիության քաղաքականության վիճահարույց կողմերին, օրինակ՝ թեթեւ թմրամիջոցների օրինականացման վերաբերյալ, եթե ընտրվի Եվրախորհրդարանում։ Դրան Ելենան պատասխանել է, որ ամենայն հավանականությամբ կաջակցի մարիխուանայի օրինականացմանը։

*Բնօրինակ տեքստ* (ռում.)  

*„Eu nu fumez, nu beau cafea, e ceva atât de delicat să-mi dau eu cu părerea despre aşa ceva... atâta vreme cât nu-mi dau seama ce gust are o ţigară. Dar dacă în unele ţări ca Olanda şi ca America aceste droguri sunt permise, marijuana, pentru că am înţeles că nu dau dependenţă... nu e vorba de ecstasy, care am înţeles că-ţi afectează celulele nervoase, şi de cocaină. Se refereau la marijuana. La iarbă. Probabil că voi fi de acord cu această iniţiativă"*

Հաջորդ օրը ռումինական մամուլը կրկնեց նրա խոսքերը, ինչը բուռն քննարկումների տեղիք տվեց հասարակության մեջ։ Դրանից հետո Բասեսկուն հայտարարություն է տարածել և հերքել իր նախկին մեկնաբանությունները՝ ընդգծելով, որ Ռումինիայում մարիխուանան չի կարող օրինականացվել՝ անկախ այն բանից, թե այս տեսակի թմրամիջոցը բացասաբար է ազդում օրգանիզմի վրա, թե ոչ։Չնայած նախընտրական քարոզարշավի դժվարություններին, 2009 թվականի հուլիսի 14-ին նա ընտրվել է Եվրախորհրդարանում՝ որպես անկախ թեկնածու։ Աշխատանքի ընթացքում եղել է երեք պատվիրակությունների անդամ՝ Իսրայելի հետ հարաբերությունների պատվիրակություն (D-IL), ԵՄ-Մոլդովա խորհրդարանական համագործակցության կոմիտեում պատվիրակություն (D-MD) և ԱՄՆ-ի հետ հարաբերությունների պատվիրակություն (D-US)։

Ելենա Բասեսկու
2017 թվականից նա աշխատում է Ռումինիայի Առևտրաարդյունաբերական պալատում։

### Ընտանիք

Ամուսինը՝ Բոգդան Իոնեսկու։ Ունեն երկու երեխաներ՝ Սոֆիա և Տրայանոս։ 2016 թվականին զույգը հայտարարեց ամուսնալուծության մասին։ Կողմերի պայմանավորվածության համաձայն՝ Իոնեսկուն ամսական 1200 եվրոյի չափով ալիմենտ է վճարելու, ինչպես նաև երեխաների կրթության բոլոր ծախսերը։

Ծանոթագրություներ
-----------------

1. ↑  «Elena BĂSESCU» (հոլանդերեն)։ Արխիվացված է օրիգինալից 2017-10-25-ին։ Վերցված է 2017-10-24
2. ↑  *Cristina Nicolescu-Waggonner* No Rule of Law, No Democracy: Conflicts of Interest, Corruption, and Elections as Democratic Deficits. — SUNY Press, 2016-11-10. — 316 с. — ISBN 9781438462653
3. ↑  «Romanian President's daughter Elena Basescu becomes intern at the European Parliament»։ *HotNewsRo* (ռումիներեն)։ Վերցված է 2017-10-24
4. ↑  «Campania electorală trage puţin scandal pe nas: Elena Băsescu e candidata drogurilor uşoare, Crin – anti-„pipiţe" gafează cu "serviciuri", Becali scuipă în sân»։ *www.gandul.info* (ռումիներեն)։ Վերցված է 2017-10-24
5. ↑  «Romanian president’s daughter engulfed by ‘cannabis row’» (անգլերեն)։ EURACTIV.com։ Վերցված է 2017-10-24
6. ↑  *Donatella M. Viola* Routledge Handbook of European Elections. — Routledge, 2015-08-14. — 825 с. — ISBN 9781317503637
7. ↑  «Elena Băsescu» (անգլերեն)։ www.eu40.eu։ Վերցված է 2017-10-24
8. 1 2  «Elena Băsescu - Adevăruri neretușate | Revista | Viva.ro»։ *Viva.ro* (ռումիներեն)։ 2016-10-31։ Վերցված է 2017-10-24
9. ↑  «Abia acum s-a aflat: Adevăratele motive ale divorţului dintre Elena Băsescu şi Syda»։ *Stiri pe surse* (ռումիներեն)։ Վերցված է 2017-10-24
10. ↑  dcnews։ «Elena Băsescu, pensia alimentară care o plătește Bogdan Ionescu pentru copii» (անգլերեն)։ Վերցված է 2017-10-24

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Եվրախորհրդարան |
|  |
| Չափորոշչային վերահսկողություն | GND: 113694267X · VIAF: 5259150085886315060004 · WorldCat VIAF: 5259150085886315060004 |

 |